ඒ එන මඟදී හමුවුණ සේනාපතියා නම් වූ වන ගම්මානය කරැල්ල සඳහා සේනාව සංවිධානය කළ ගම්මානයක් බවද අසන්නට ලැබුණි.පිළිමයක් අඹන්නටවත් තරම් මතකයක් සොයාගත නොහැකි මට මේ බිම විනාශකර තිබීම නිසා කොහුකුඹුරේ රටේ රාලගේ ප්‍රතිමාව වෙනුවට එහි අඹා ඇත්තේ සිංහ රූපයකි.ඉතිහාසය සිහිපත් කරවන ගල්කණු කීපයක් පමණක් ඉතිරිව ඇත්තේ විහාරස්ථානය සුද්දන් විනාශ කිරීම නිසා බව දැනගන්නට ලැබුණි.කලක් භික්ෂූන් වහන්සේ නමක් නොසිටීම නිසා තවත් විනාශ වූ මෙම විහාරස්ථානයට මෑතක භික්ෂූන් වහන්සේ නමක් වැඩම කර ඇත.කොහුකුඹුරේ රටේ රාලගේ 4 වන පරම්පරාවට අයත් මීමුනුබුරෙකු වූ ඇතුළත් හේරත් මුදියන්සේලාගේ පුංචි බණ්ඩා නැමති අය අවුරුදු 118ක් ආයු විඳ 2006 නොවැම්බර් මස 30 වනදා මියගිය බව ග්‍රාම නිලධාරි හේමන්ත බණ්ඩාර වික්‍රමසිංහ මහතා පැවසීය.ඔහු මෙසේද පැවසීය.